Anexa 4
Declaraţie

I. Denkstatt Umweltberatung und Management GmbH (viitorul “declarant”), cu adresa Hütteldorferstr. 63-65, 1150 Viena, tel.+43/1/786 89 00-31 ia la cunoştinţă că în ceea ce priveşte contractul încheiat între Municipalitatea Timişoara şi Spitalul Clinic Judeţean 1 Timişoara (viitorul “beneficiar”) cu titlul “Consulting Program for Cleaner Production (CP) in Timisoara including CP Assessment in County Hospital Timis No 1” ( pe viitor cu denumirea “contract”) va avea loc o preluare a sarcinilor îndeplinite între beneficiar şi Austrian Development Agency GmbH, 1014 Viena, Minoritenplatz 9 (pe viitor “finanţator”), în timp ce finanţatorul va prelua obligativitatea plăţii fondurilor contractuale în locul beneficiarului.
II. Declarantul ia la cunoştinţă faptul că beneficiarul, odată cu semnarea acordului de finanţare, l-a împuternicit pe finanţator ca în cadrul contractului să îl reprezinte în cazul verificării deconturilor şi se obligă, astfel, să prezinte finanţatorului decontul prevăzut în conformitate cu Par. 2 din Contract, corelat cu punctual 4 al Condiţiilor Contractuale generale (AVB).
III. Declarantul se obligă ca faţă de finanţator la următoarele:

1. să prezinte deconturile pentru serviciile prestate conform contractului, cu aplicarea punctului 4 al Condiţiilor Generale Contractuale (AVB) şi să recunoască plăţile finanţatorului către beneficiar, exonerându-l pe acesta de plata oricăror datorii. 
2. în plus faţă de contract, aşa cum a fost acesta prezentat finanţatorului, fără acordul acestuia nu se vor face nici un fel de alte stipulări colaterale şi nici un fel de abateri cantitative, calitative sau de preţ de la menţiunile contractului, şi nici cereri de declinare de la sarcinile stabilite (punctul 1.6 din Condiţiile Generale Contractuale (AVB)), fără o cerere scrisă prezentată prealabil punerii în practică inclusiv finanţatorului spre aprobare. 
3. Plăţile pentru serviciile prestate conform contractului de către beneficiar sau o terţă parte vor fi aduse obligatoriu la cunoştinţa finanţatorului, la fel ca şi cazul în care plăţile pentru serviciile prestate s-ar diminua, cu excepţia acelor servicii suplimentare, care nu constituie obiectul contractului.
4. Rapoartele prevăzute la Par. 2 din contract corelat cu punctul 4 al Condiţiilor contractuale generale (AVB), referitoare la serviciile prestate în termenul prevăzut, cu toată documentaţia de explicitare necesară, vor fi prezentate finanţatorului. 
5. toate evenimentele care duc la întârzierea derulării contractului în termenii stabiliţi, sau a proiectului pe care se bazează contractul, pentru care s-a asigurat, de asemenea, finanţarea, sau a îndeplinirii obiectivului contractului sau care duc la imposibilitatea îndeplinirii celor de mai sus, cât şi toate circumstanţele care ar necesita o schimbare de orice fel a contractului, vor fi comunicate finanţatorului împreună cu propunerile de ajutor care ar putea veni din partea acestuia. Dacă această comunicare nu se face în scris, confirmarea ei se va face în formă scrisă în cel mai scurt timp posibil. 
6. la cererea finanţatorului, ulterior prestării serviciilor, să înlăture în termenul corespunzător toate lacunele existente pe parcursul prestării serviciilor respective, fără a avea pretenţia unei finanţări suplimentare în acest sens şi să îşi îndeplinească sarcinile contractuale  conform punctului 12 din Condiţiile Contractuale Generale (AVB)
7. la cererea finanţatorului, să ramburseze acestuia compensaţiile contractuale până la valoarea sumei deja plătite de către acesta, dacă din raportul contractual rezultă existenţa unei pretenţii de rambursare între beneficiarul fondurilor şi declarant. 

8. să nu emită revendicări de ordin contractual prin cesiune, mandatare sau ipotecare sau în orice alt fel; drepturile obţinute contrar acestei interdicţii nu au valabilitate în faţa finanţatorului.
9. să revendice sarcinile beneficiarului şi să ia la cunoştinţă obligaţiile faţă de finanţator stabilite în acest sens la punctul 1.9 al Condiţiilor Generale Contractuale.
IV.

Declarantul va lua la cunoştinţă că

1. odată cu realizarea acordului de finanţare orice fel de alte finanţări care ar reveni beneficiarului conform contractului cu declarantul, vor fi cesionate la cerere finanţatorului.
2. beneficiarul a îngrădit finanţatorului dreptul de a face uz nelimitat de serviciile ce implică activitatea intelectuală care revin beneficiarului conform contractului cu declarantul (punctul 14.3 din Condiţiile Generale Contractuale), cât şi de a transfera acest drept unei terţe părţi; 
3. beneficiarul s-a declarat de acord ca prestaţia de servicii conform contractului să se asigure printr-o activitate  la rândul ei contractată de monitorizare a proiectului (project monitoring) (verificare de către experţi a sarcinilor prevăzute) şi se obligă să susţină activitatea de monitorizare în orice fel va fi necesar. 
4. finanţatorul este îndreptăţit ca în cazul neprezentării la termen a decontului final să redacteze pe cheltuiala declarantului un decont final propriu (punctul 4.5 al Condiţiilor Contractuale Generale(AVB)).

V.

Declarantul va îngrădi finanţatorului următoarele drepturi de control:

1. Declarantul se obligă să acorde accesul organelor delegate de către finanţator, cât şi reprezentanţilor acestora la toate registrele şi documentele contabile, în vederea desfăşurării de către aceştia a activităţii specifice, cât şi accesul la orice alte acte justificative care servesc scopului verificării derulării corespunzătoare a proiectului, cât şi accesul la faţa locului. În plus, declarantul se obligă să pună la dispoziţie toate informaţiile aflate în raport cu sarcina de verificare – asupra naturii raportului urmând să decidă organul de verificare – cât şi să întocmească , la cerere, documentaţiile necesare bunei derulări a verificării şi a decontării acesteia.
2. Declarantul se supune unui control al modului de derulare a verificării şi de dare a conturilor efectuat de către Curtea de Conturi în conformitate cu Par. 13 alin. 3 al Legii Curţii de Conturi 1948, Cod civil nr. 144 din legislaţia în vigoare (punctul 5.1 al Condiţiilor Generale Contractuale(AVB)).
3. Declarantul va fi de acord ca finanţatorul să solicite informaţii de la terţe părţi pentru buna derulare a acţiunii de verificare, în special de la autorităţi financiare şi instituţii bancare şi le împuterniceşte astfel, pe acestea să furnizeze informaţiile respective. Această situaţie nu se aplică şi organismelor publice şi juridice. 
VI.
Pentru întreaga activitate administrativă desfăşurată, se va ţine o evidenţă contabilă. Registrele şi documentele contabile vor fi păstrate cel puţin zece ani. Termenul de păstrare intră în vigoare odată cu stabilirea de către finanţator a faptului că obligaţiile declarantului create în urma contractului au fost îndeplinite. Finanţatorul este îndreptăţit să solicite o prelungire a termenului de păstrare a documentelor contabile. 
VII.

Mai mulţi declaranţi vor prelua în mod nedivizat obligaţiile menţionate în această declaraţie. 
Pentru executant:

………………………….

Dr. Christian Plas

Denkstatt Umweltberatung- und Management GmbH

Viena, la …..2005

